شه‌فه‌ق نيوز/ ده‌سڵاته‌يل چينى ئاشكراى ئه‌وه‌ كرد ك ڤايرۆس كۆرۆناى تازه‌ تائيسه‌ 1483 كه‌س له‌ چين كوشتگه‌، دوياى ئه‌وه‌گ له‌ موقاتعه‌ى هۆبى 116 حاڵه‌ت تازه‌ى مردن له‌ ماوه‌ى 24 سه‌عات گوزه‌يشت تۆمار كرد.
له‌و باوه‌ته‌و، ده‌سڵاته‌يل ته‌ندروسى له‌ هۆبى ئه‌وه‌ ده‌رخستن ك ئامار تازه‌ى گيان له‌ده‌سداين له‌ هۆبى له‌ ماوه‌ى 24 سه‌عات گوزه‌يشت 116 كه‌س بويه‌، وه‌يه‌يش شماره‌ى قوربانيه‌يل له‌ چين ره‌سيه‌سه‌ 1483 كه‌س
جى باسه‌، رووژ په‌نجشه‌ممه‌ له‌ هۆبى 242 حاڵه‌ت مردن و 14800 حاڵه‌ت تويشهاتن وه‌و ڤايرۆسه‌ تۆمار كرد له‌ ئاماريگ رووژانه‌ى قياسى.
